钦定古今图书集成/明伦汇编/氏族典/第035卷 > 《廖用贤尚友录》 > 龚元之
## 钦定古今图书集成/明伦汇编/氏族典/第035卷 > 《廖用贤尚友录》 > 龚元之

按《晋书龚元之传》：“元之，字道元，武陵汉寿人也。好学
潜默，安于陋巷。州举秀才，公府辟不就。孝武帝下诏
曰：‘夫哲王御世，必搜扬幽隐，故空谷流絷维之咏，丘
园旅束帛之观。谯国戴逵、武陵龚元之并高尚其操，
依仁游艺，洁己贞鲜，学弘儒业，朕虚怀久矣。二三君
子，岂其戢贤于怀抱哉！思挹雅言，虚诚讽议，可并以
为散骑常侍，领国子博士。指下所在，备礼发遣，不得
循常，以稽侧席之望’。”郡县敦逼，苦辞疾笃不行。寻卒，
时年五十八。